Raganas laiks
"Raganas laiks" (angļu: Season of the Witch) ir 2011. gada ASV spraiga sižeta fantāzijas filma, kuras režisors ir Dominiks Sena. Filmā galvenās lomas atveido Nikolass Keidžs, Rons Pērlmans, Stīvens Kempbels Mūrs, Klēra Foja, Stīvens Greiems, Ulrihs Tomsens, Roberts Šīens un Kristofers Lī. 14. gadsimtā bruņinieki nogādā raganu uz klosteri, kur mūki veiks tai nāvessodu, lai atbrīvotu zemi no mēra. Filmas "Raganas laiks" pirmizrāde notika 2011. gada 4. janvārī un to izplatīja Relativity Media. Filma saņēma galvenokārt negatīvas kritiķu atsauksmes.